ᱠᱟᱰᱟᱯᱟ ᱦᱚᱱᱚᱛ

ᱠᱟᱰᱟᱯᱟ ᱦᱚᱱᱚᱛ (ᱤᱝᱞᱤᱥᱺ Kadapa District) ᱫᱚ ᱥᱤᱧᱚᱛ ᱫᱤᱥᱚᱢ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱨᱚᱭᱟᱞᱥᱤᱢᱟᱹ ᱨᱮ ᱦᱤᱡᱩᱜ ᱠᱟᱱᱟ ᱾ ᱠᱟᱰᱟᱯᱟ ᱱᱟᱜᱟᱨ ᱫᱚ ᱱᱚᱶᱟ ᱨᱮᱱᱟᱜ ᱢᱩᱬ ᱱᱟᱜᱟᱨ ᱵᱟᱝᱢᱟ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱥᱮᱱᱥᱚᱥ (Census) 
᱒᱐᱑᱑ ᱥᱟᱞᱮ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱒᱘,᱘᱔,᱕᱒᱔ ᱜᱚᱴᱟᱝ ᱠᱚᱲᱟ ᱟᱨ ᱑᱔,᱕᱔,᱑᱓᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ ᱥᱟᱞᱮ ᱨᱮᱱᱟᱜ ᱞᱮᱠᱷᱟ ᱞᱮᱠᱟᱛᱮ ᱥᱮᱪᱮᱫ ᱫᱚᱨ ᱦᱩᱭᱩᱜ ᱠᱟᱱᱟ ᱖᱗ᱹ᱘᱘% ᱛᱟᱦᱮᱸ ᱠᱟᱱᱟ , ᱚᱱᱟ ᱢᱩᱸᱫ ᱠᱷᱚᱱ ᱗᱘ᱹ᱔᱑ % ᱫᱚ ᱠᱚᱲᱟ ᱟᱨ ᱕᱗ᱹ᱒᱖% ᱠᱩᱲᱤ ᱾

᱑᱙᱘᱑ ᱥᱟᱞᱮ ᱨᱮᱱᱟᱜ ᱥᱮᱱᱥᱚᱥ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱑᱙ᱹ᱓᱓ ᱜᱮᱥᱟᱥᱟᱭ (ᱞᱟᱠᱷ) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱨ ᱠᱩᱲᱤ ᱡᱟᱱᱟᱝ ᱡᱟᱱᱤ ᱫᱚ ᱙᱘ᱺ᱑᱐᱐ ᱛᱟᱦᱮᱸ ᱠᱟᱱᱟ ᱟᱨ ᱥᱮᱪᱮᱫ ᱫᱚᱨ ᱓᱐ᱹ᱙᱙ % ᱛᱟᱦᱮᱸ ᱠᱟᱱᱟ ᱾

ᱚᱛᱱᱚ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱱᱮᱞᱚᱨ ᱦᱚᱱᱚᱛ, ᱯᱟᱪᱮ ᱥᱮᱦᱮᱫ ᱨᱮ ᱚᱱᱚᱱᱛᱚᱯᱩᱨ ᱦᱚᱱᱚᱛ, ᱠᱚᱧᱮ ᱨᱮ ᱪᱤᱛᱩᱨ ᱦᱚᱱᱚᱛ, ᱮᱛᱚᱢ ᱨᱮ ᱠᱩᱨᱱᱩᱞ ᱦᱚᱱᱚᱛ ᱟᱨ ᱯᱨᱚᱠᱟᱥᱚᱱ ᱦᱚᱱᱚᱛ ᱢᱮᱱᱟᱜᱼᱟ ᱾ ᱥᱮᱥᱟᱪᱟᱞᱟᱢ ᱵᱩᱨᱩ ᱫᱚ ᱱᱚᱶᱟ ᱦᱚᱱᱚᱛ ᱨᱮ ᱟᱹᱰᱤ ᱢᱟᱨᱟᱝ ᱛᱮ ᱟᱴᱮᱫ ᱟᱠᱟᱱᱟ, ᱚᱱᱟ ᱫᱚ ᱛᱚᱣᱟ ᱵᱩᱨᱩ, ᱦᱮᱸᱫᱮ ᱵᱩᱨᱩ, ᱵᱷᱮᱞᱤᱠᱚᱱᱰᱟᱞᱤᱥ ᱟᱨ ᱟᱨᱟᱜ ᱵᱩᱨᱩ ᱮᱢᱟᱱ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱫᱚ ᱵᱟᱹᱲᱛᱤ ᱠᱟᱛᱮ ᱢᱟᱹᱴᱤᱭᱟᱹᱲ ᱦᱟᱥᱟ, ᱵᱟᱹᱞᱤᱭᱟᱹ ᱦᱟᱥᱟ ᱧᱮᱞᱚᱜᱼᱟ ᱾

ᱦᱚᱭᱦᱤᱥᱤᱫ
ᱥᱤᱛᱩᱝ ᱫᱤᱱ ᱨᱮ ᱞᱚᱞᱚᱥᱚᱝ ᱓᱐° ᱥᱮᱞᱥᱤᱭᱚᱥ ᱠᱷᱚᱱ ᱔᱔° ᱥᱮᱞᱥᱤᱭᱚᱥ  ᱟᱨ ᱨᱟᱵᱟᱝ ᱫᱤᱱ ᱨᱮ ᱒᱑° ᱠᱷᱚᱱ ᱓᱐° ᱥᱮᱞᱥᱤᱭᱚᱥ ᱦᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱾ ᱜᱚᱴᱟᱜᱩᱴᱤ ᱫᱟᱜ ᱡᱟᱹᱲᱤ ᱫᱚ ᱖᱙᱕ ᱢᱤᱞᱤᱢᱤᱴᱚᱨ ᱾

ᱜᱟᱰᱟ
ᱯᱮᱬ, ᱪᱤᱛᱨᱟᱵᱚᱛᱤ, ᱠᱩᱱᱰᱟ, ᱯᱟᱯᱟᱜᱷᱱᱤ, ᱥᱟᱜᱤᱞᱮᱨᱩ ᱥᱟᱶᱛᱮ ᱟᱭᱢᱟ ᱢᱟᱨᱟᱝ ᱜᱟᱰᱟ ᱠᱚ ᱞᱤᱸᱡᱤᱱ ᱠᱟᱱᱟ ᱾

ᱵᱤᱨᱵᱩᱨᱩ
ᱱᱚᱶᱟ ᱦᱚᱱᱚᱛ ᱨᱮ ᱔,᱙᱖,᱖᱗᱒ ᱦᱮᱠᱴᱚᱨ ᱮᱨᱤᱭᱟ ᱛᱮ ᱵᱤᱨ ᱟᱴᱮᱫ ᱟᱠᱟᱱᱟ ᱾

ᱠᱟᱹᱣᱰᱤᱭᱟᱹᱨᱤ
ᱪᱟᱥ ᱵᱟᱥ ᱫᱚ ᱱᱚᱸᱰᱮᱱᱟᱜ ᱠᱟᱹᱣᱰᱤᱭᱟᱹᱨᱤ ᱨᱮᱱᱟᱜ ᱢᱩᱬ ᱠᱟᱱᱟ ᱾ ᱦᱳᱲᱳ, ᱵᱟᱡᱽᱨᱟ, ᱜᱟᱺᱜᱟᱹᱭ, ᱩᱞ, ᱡᱟᱰᱟ, ᱥᱟᱥᱟᱝ ᱮᱢᱟᱱ ᱠᱚ ᱵᱮᱯᱟᱨ ᱞᱟᱹᱜᱤᱫ ᱠᱚ ᱟᱨᱡᱟᱣ ᱮᱫᱟ ᱟᱨ ᱮᱴᱟᱜ ᱯᱚᱱᱚᱛ ᱛᱮ ᱦᱚᱸ ᱠᱚ ᱠᱳᱞ ᱮᱫᱟ ᱾

ᱵᱟᱨᱦᱮ ᱡᱚᱱᱚᱲ

 ᱱᱚᱠᱥᱟ ᱨᱮ ᱠᱟᱰᱟᱯᱟ ᱦᱚᱱᱚᱛ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ